b'\n_START_ARTICLE_\nArcanum: Of Steamworks and Magick Obscura\n_START_SECTION_\nIstorija\n_START_PARAGRAPH_\n\xe2\x80\x9eArcanum\xe2\x80\x9c prasideda nuo IFS Zepehyr\xc2\xa0\xe2\x80\x93 diri\xc5\xbeablio, tur\xc4\x97jusio jungti Tarant ir Caladon (svarbiausius Arcanum miestus)\xc2\xa0\xe2\x80\x93 katastrofos. Vienintelis i\xc5\xa1gyven\xc4\x99s yra \xc5\xbeaidimo pagrindinis herojus, kuriam priklijuojama \xe2\x80\x9eThe Living One\xe2\x80\x9c etiket\xc4\x97 ir jam lemta i\xc5\xa1gelb\xc4\x97ti Arcanum pasaul\xc4\xaf.\n_START_SECTION_\nMagijos ir Technologijos pasaulis\n_START_PARAGRAPH_\nArcanum pasaulyje d\xc4\x97l vietos po saule grumiasi daugybe am\xc5\xbei\xc5\xb3 jau gyvuojanti magija su neseniai i\xc5\xa1kilusia ir d\xc4\x97l \xc5\xbemoni\xc5\xb3 spar\xc4\x8diai i\xc5\xa1plitusi technologija. Da\xc5\xbeniausiai atskiros ras\xc4\x97s yra priskiriamos prie vienos ar kitos kategorijos. Elfai yra magijos atstovai. Nyk\xc5\xa1tukai (Dwarves) yra technologij\xc5\xb3 atstovai. Nors technologij\xc5\xb3 novatoriais buvo nyk\xc5\xa1tukai, ta\xc4\x8diau jas i\xc5\xa1pl\xc4\x97t\xc4\x97 \xc5\xbemon\xc4\x97s, ypa\xc4\x8d prie to prisid\xc4\x97jo Arcanum pasaulio turtingiausias \xc5\xbemogus Gilbert Bates. \xc5\xbdmon\xc4\x97s per\xc4\x97m\xc4\x97 technologijas d\xc4\x97l j\xc5\xb3 lengvo prisitaikymo ir pa\xc4\x8di\xc5\xb3 \xc5\xbemoni\xc5\xb3 trumpaam\xc5\xbei\xc5\xa1kumo._NEWLINE_Pagrindinis herojus taip pat pakli\xc5\xabna \xc4\xaf Magijos ir Technologijos kov\xc4\x85. Veik\xc4\x97jo tobulinimas priklauso nuo pasirinktos pus\xc4\x97s (magijos ar technologijos), atliekam\xc5\xb3 u\xc5\xbeduo\xc4\x8di\xc5\xb3 \xc5\xbeaidimo eigoje bei pasirinktos ras\xc4\x97s.\n_START_SECTION_\nRas\xc4\x97s\n_START_PARAGRAPH_\n\xc5\xbdmon\xc4\x97s\xc2\xa0\xe2\x80\x93 tai pati neutraliausia ras\xc4\x97 d\xc4\x97l jos \xc5\xbeini\xc5\xb3 ir polinkio \xc4\xaf technik\xc4\x85 ar magij\xc4\x85. Taip pat \xc5\xbemon\xc4\x97s yra pati gausiausia Arcanum ras\xc4\x97, apgyvendinusi svarbiausias geografines vietoves._NEWLINE_Elfai\xc2\xa0\xe2\x80\x93 magijos ras\xc4\x97. Elfai, skirtingai nuo \xc5\xbemoni\xc5\xb3, gyvena ilgai. Taip pat jie link\xc4\x99 gyventi mi\xc5\xa1kuose. Vienintel\xc4\x97s gausesn\xc4\x97s Elf\xc5\xb3 populiacijos yra i\xc5\xa1likusios tik Glimmering Forrest regione._NEWLINE_Puselfiai\xc2\xa0\xe2\x80\x93 tai \xc5\xbemogaus ir elfo palikuonys. M\xc4\x97gstami vis\xc5\xb3, kadangi n\xc4\x97ra aroganti\xc5\xa1ki kaip elfai ir gyvena trumpai kaip \xc5\xbemon\xc4\x97s._NEWLINE_Halflingai\xc2\xa0\xe2\x80\x93 tai Tolkieno hobitus primenanti ras\xc4\x97. Ma\xc5\xbei ir judr\xc5\xabs, d\xc4\x97l to tampa ypatingai gerais vagimis._NEWLINE_Dvorfai\xc2\xa0\xe2\x80\x93 technologij\xc5\xb3 ras\xc4\x97s atstovai. \xc5\xbdemi, ilgaam\xc5\xbeiai, da\xc5\xbeniausiai vaizduojami su barzdomis, gyvena uolose ir kalnuose. Taip pat d\xc4\x97l teritorijos kovoja su ograis._NEWLINE_Gnomai\xc2\xa0\xe2\x80\x93 tai artimi dvorf\xc5\xb3 giminai\xc4\x8diai, kurie tikriausiai anks\xc4\x8diau atsiskyr\xc4\x97 nuo pastar\xc5\xb3j\xc5\xb3 ir evoliucionuodami tapo atskira rase._NEWLINE_Orkai\xc2\xa0\xe2\x80\x93 kadangi jiei Arcanum pasaulyje yra antrar\xc5\xab\xc5\xa1\xc4\x97 ras\xc4\x97, kuri nepasi\xc5\xbeymi protu ar gro\xc5\xbeiu, yra diskriminuojama._NEWLINE_Pusorkiai\xc2\xa0\xe2\x80\x93 tai da\xc5\xbeniausiai \xc5\xbemoni\xc5\xb3 moters ir ork\xc5\xb3 vyro palikuonys. D\xc4\x97l ork\xc5\xb3 \xc4\xafgimto bjaurumo pusorkiai yra kaip \xc5\xbemoni\xc5\xb3 prievartavimo simbolis, kuris neturi lygi\xc5\xb3 teisi\xc5\xb3 su \xc5\xbemon\xc4\x97mis._NEWLINE_Pusogriai\xc2\xa0\xe2\x80\x93 ras\xc4\x97 pasi\xc5\xbeyminti did\xc5\xbeiausia mase. D\xc4\x97l dideli\xc5\xb3 raumen\xc5\xb3 ir laukinio gyvenimo b\xc5\xabdo yra ypatingai stipr\xc5\xabs, nors ir ne itin protingi. Da\xc5\xbeniausiai pats galingiausias j\xc5\xb3 ginklas teb\xc5\xabna medin\xc4\x97 kuoka. Ta\xc4\x8diau juos galima i\xc5\xa1vysti ir miestuose, kadangi juos da\xc5\xbenai samdo apsauginiais.'